CELEX: 32007D0165
Language: bg
Date: 2007-03-14 00:00:00
Title: 2007/165/ЕОРешение на Комисията от 14 март 2007 година за изменение на Решение 96/4/ЕО относно даване на разрешение за метод за класификация на кланични трупове на свине в Австрия (нотифицирано под номер C(2007) 833)

15.3.2007   
            
            
               BG
            
            
               Официален вестник на Европейския съюз
            
            
               L 75/24
            
         
      РЕШЕНИЕ НА КОМИСИЯТА
   
   от 14 март 2007 година
   за изменение на Решение 96/4/ЕО относно даване на разрешение за метод за класификация на кланични трупове на свине в Австрия
   (нотифицирано под номер C(2007) 833)
   (единствено немският текст е автентичен)
   (2007/165/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланичните трупове на свине (1), и по-специално член 5, параграф 2 от него,
   като има предвид, че:
   
               (1)
            
            
               С Решение 96/4/ЕО на Комисията (2) на Австрия беше позволено да приложи метод за класификация на кланични трупове на свине, наречен „Zwei-Punkte-Meßverfahren (ZP)“.
            
         
               (2)
            
            
               С оглед на техническия напредък австрийското правителство поиска от Комисията разрешение за прилагане на нова формула в метода, използван съгласно Решение 96/4/ЕО, и предостави необходимите документи, посочени в член 3 от Регламент (ЕИО) № 2967/85 на Комисията от 24 октомври 1985 г. относно определяне на скалата на Общността за класификация на кланични трупове на свине (3).
            
         
               (3)
            
            
               След внимателна оценка на тази молба бе установено, че условията за издаване на разрешително за нов метод за класификация са изпълнени.
            
         
               (4)
            
            
               С оглед на това Решение 96/4/ЕО следва да се измени.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 96/4/ЕО се заменя с приложението към настоящото решение.
   Член 2
   Адресат на настоящото решение е Република Австрия.
   
      Съставено в Брюксел на 14 март 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  OВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  OВ L 1, 3.1.1996 г., стр. 9. Решение, изменено с Решение 97/813/ЕО (ОВ L 334, 5.12.1997 г., стр. 41).
   
      (3)  OВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      
         
            „ПРИЛОЖЕНИЕ
            ZWEI-PUNKTE-MESSVERFAHREN (ZP)
            
                        1.
                     
                     
                        Класификацията на кланични трупове на свине се извършва по метода, наречен „Zwei-Punkte-Messverfahren (ZP)“.
                     
                  
                        2.
                     
                     
                        Съдържанието на постно месо в кланичните трупове се изчислява по следната формула:
                        
                           ŷ = 48,7719 – 0,48330 × a + 0,23127 × b
                        
                        където:
                        
                                    ŷ
                                 
                                 
                                    =
                                 
                                 
                                    процентното съдържание на постно месо в кланичните трупове,
                                 
                              
                                    a
                                 
                                 
                                    =
                                 
                                 
                                    дебелината на сланината (заедно с кожата) в милиметри, видима от разреза на трупа, измерена в най-тесния участък, който покрива Musculus glutaeus medius,
                                 
                              
                                    b
                                 
                                 
                                    =
                                 
                                 
                                    дебелината на хълбочно-поясния мускул в милиметри, видима от разреза на трупа, като най-малко разстояние между предната (краниална) част на Musculus glutaeus medius и горния (гръбен) край на гръбначномозъчния канал.
                                 
                              Тази формула важи за кланични трупове с тегло между 70 и 130 килограма.“